**ОПШТИНА БЕРАНЕ**

**П Р Е Д Л О Г**

**ОДЛУКЕ О ОСНИВАЊУ САВЈЕТА ЗА САРАДЊУ ЛОКАЛНЕ САМОУПРАВЕ И НЕВЛАДИНИХ ОРГАНИЗАЦИЈА**

Беране, мај 2016. године

На основу члана 33 Статута општине Беране („Службени лист РЦГ - Општински прописи“, бр. 21/04 и 34/06 и ,,Службени лист ЦГ”-Општински прописи број 6/11), а у вези са чланом 45 и 116 Закона о локалној самоуправи ( „Службени лист РЦГ“, бр. 42/03, 28/04, 75/05 и 13/06 и „Службени лист ЦГ“, бр. 88/09, 03/10, 38/12 и 10/14), Скупштина општине Беране, на сједници одржаној дана \_\_\_\_\_\_\_\_\_\_\_\_ године, д о н и ј е л а ј е

**О Д Л У К У**

**О ОНИВАЊУ САВЈЕТА ЗА САРАДЊУ ЛОКАЛНЕ САМОУПРАВЕ**

**И НЕВЛАДИНИХ ОРГАНИЗАЦИЈА**

**I ОПШТА ОДРЕДБА**

Члан 1

Овом одлуком се оснива Савјет за сарадњу Општине Беране са невладиним организацијама (у даљем тексту: Савјет), утврђује улога и задаци, састав, начин, услови и поступак именовања чланова Савјета, као и друга питања од значаја за његов рад.

**II РОДНА СЕНЗИТИВНОСТ ЈЕЗИКА**

Члан 2

Изрази који се у овој одлуци користе за физичка лица у мушком роду подразумијевају исте изразе у женском роду.

**III УЛОГА САВЈЕТА**

Члан 3

Савјет је савјетодавно тијело које врши послове који се односе на :

- праћење остваривања односа и сарадње Општине и невладиних организација у циљу побољшања квалитета живота и рада грађана;

- подстицање стварања институционалних механизама за сарадњу и развој партнерских односа Општине и невладиних организација ;

- праћење реализације и анализирање локалних јавних политика које се односе или утичу на развој цивилног друштва и међусекторску сарадњу;

- давање мишљења о нацртима прописа и других аката који се односе на институционални и правни оквир за рад невладиних организација и њихово дјеловање у Општини;

- давање мишљења приликом утврђивања висине износа средстава која се опредјељују за финансирање пројеката невладиних организација ;

- давање мишљења приликом утврђивања приоритетних области у којима ће се за ту годину пружати финансијска подршка за реализацију пројеката невладиних организација .

- иницирање доношења нових или измјене и допуне важећих прописа у циљу стварања подстицајног окружења за рад и развој невладиних организација;

- пружање подршке укључивања релевантних организација у процесу утврђивања и спровођења локалних јавних политика, односно учешћу невладиних организација у процесу припреме и доношења прописа, стратегија, програма и планова у Општини;

- покретање иницијативе за предузимање активности у циљу остваривања односа и сарадње органа локалне управе и јавних служби са невладиним организацијама ради отклањања препрека у циљу омогућавања реализације појединих заједничких активности;

-подношење Скупштини, једном годишње, извјештај о свом раду;

-разматра и друга питања од значаја за унапређивање односа и сарадње Општине и невладиних организација.

Члан 4

Органи локалне управе и јавне службе чији је оснивач Општина, дужни су да достављају Савјету нацрте прописа и других аката којима се утиче на институционални и правни оквир за рад невладиних организација и њихово дјеловање у поступку јавне расправе ради давања мишљења.

**IV САСТАВ САВЈЕТА**

Члан 5

Савјет има предсједника и четири члана.

Три члана Савјета су представници органа локалне самоуправе, два члана су представници невладиних организација .

Чланови Савјета бирају председника Савјета из реда чланова на првој сједници Савјета.

**V ИМЕНОВАЊЕ САВЈЕТА**

Члан 6

Савјет именује Скупштина општине, на предлог радног тијела Скупштине надлежног за избор и именовања, на период од четири године.

Чланови Савјета могу бити поново именовани.

Савјет врши права и дужности утврђена овом одлуком и по истеку мандата, до избора новог Савјета.

Члан 7

Поступак предлагања кандидата за чланове у савјету, према стуктури у складу са чланом 5 ове одлуке спроводи Одбор за избор и именовање у складу са овом одлуком.

Члан 8

Поступак за избор чланова Савјета, из реда представника невладиних организација, започиње упућивањем јавног позива невладиним организацијама за предлагање кандидата за чланство у Савјету.

Јавни позив из става 1 овог члана садржи: услове за избор (предлагање кандидата), податке о овлашћеном предлагачу, назив надлежног радног тијела Скупштине (у даљем тексту: радно тијело), коме се подносе предлози, форма и садржај предлога, рокови за подношење предлога и друга питања од значаја за избор .

Рок за предлагање кандидата је 15 дана од дана објављивања јавног позива из става 1.

Јавни позив се објављује преко локалног јавног емитера, веб сајта Општине Беране и на други погодан начин.

Члан 9

Предлог кандидата који је представник невладиних организација подноси невладина организација са сједиштем у Општини Беране која:

- обавља дјелатност у Општини Беране;

- је уписана у регистар невладиних организација најмање једну годину прије објављивања јавног позива;

- нема дуг по основу државних и локалних јавних прихода за претходну фискалну годину;

- нема више од половине чланова органа управљања који су чланови органа политичких партија, јавни функционери у смислу Етичког кодекса за изабране представнике и функционере у локалној самоуправи Општине, државни службеници, односно намјештеници и запослени у јавним службама чији је оснивач Општина;

- је реализовала најмање један пројекат или учествовала у најмање једној кампањи или реализовала најмање двије једнократне акције у временском периоду од годину дана до дана упућивања јавног позива .

Члан 10

Невладина организација може предложити само једног кандидата за члана Савјета.

Из једне невладине организације у Савјет може бити именован само један представник.

Члан 11

Кандидат за чланство у Савјету , мора испунити сљедеће услове:

- да је пунољетни црногорски држављанин са пребивалиштем у општини Беране.

- да има искуства у пословима и функционисању локалне самоуправе и невладиног сектора

Члан 12

Невладина организација, уз предлог кандидата за члана Савјета, доставља:

- овјерену копију рјешења о упису у регистар невладиних организација;

- копију акта о оснивању невладине организације и копију статута ;

- овјерену копију потврде о измиреним обавезама по основу државних и локалних јавних прихода за претходну фискалну годину, односно копију потврде да није порески обвезник по основу државних и локалних јавних прихода ;

- на прописаном обрасцу, изјаву лица овлашћеног за заступање невладине организације да више од половине чланова органа управљања невладине организације нијесу чланови органа политичких партија, јавни функционери у смислу Етичког кодекса за изабране представнике и функционере у локалној самоуправи, државни службеници, односно намјештеници и запослени у јавним службама чији је оснивач Општина;

- доказ да кандидат испуњава услове у погледу пунољетства, црногорског држављанства и пребивалишта ;

- биографију кандидата са подацима о искуству у пословима у вези са правима и дужностима Савјета;

-сагласност кандидата са кандидатуром.

Члан 13

Органи локалне самоуправе предлажу три кандидата и то : 2( два ) кандидата предлаже Предсједник општине и једног кандидата предлаже Предсједник Скупштине .

Уз предлог доставља се биографија кандидата са подацима о искуству на пословима који су у вези са правима и дужностима Савјета и изјава кандидата да прихвата кандидатуру.

Члан 14

Радно тијело, у обавези је да, у вези са достављеним предлозима, прије утврђивања јединствене листе кандидата, обави консултације са предлагачима и утврди предлог листе кандидата за чланове савјета.

У поступку утврђивања листе кандидата за члана Савјета, води се рачуна о родној равноправности а предност има кандидат који има више искуства на пословима у вези са правима и дужностима Савјета.

Члан 15

Чланове Савјета бира Скупштина на предлог радног тијела.

Предлог кандидата садржи листу кандидата за чланове Савјета.

Уз предлог листе кандидата, Скупштини се доставља извјештај са подацима о свим предложеним кандидатима.

Скупштина доноси одлуку о избору чланова Савјета на првој наредној сједници од дана утврђивања јединствене листе .

Члан 16

Радно тијело Скупштине надлежно за избор и именовања дужно је да, у року од 8 (осам) дана од истека рока за достављање предлога, истакне на огласној табли и на веб-сајту Општине објави листу кандидата који су предложени за чланове Савјета, са називима невладиних организација које су их предложиле, а у року од 15 дана од дана објављивања листе, утврди јединствену листу кандидата за именовање чланова Савјета .

**VI ПРЕСТАНАК МАНДАТА ЧЛАНА САВЈЕТА И РАЗРЈЕШЕЊЕ**

**ЧЛАНА САВЈЕТА**

Члан 17

Члану Савјета мандат престаје, прије истека времена на које је именован, у случају:

- подношења оставке, о чему обавјештава предсједника Савјета и субјекте који су га предложили;

- ако је правоснажном одлуком лишен пословне способности;

- смрти;

- ако је правоснажном одлуком суда осуђен на безусловну казну затвора у трајању од најмање 6 мјесеци,

- у случају разрешења.

Члану Савјета у случају из става 1 овог члана, Скупштина својим актом констатује престанак мандата.

Члан 18

Скупштина ће разријешити члана Савјета у случају да:

- се утврди да је предлагач приликом предлагања дао нетачне податке или пропустио да изнесе податке и околности који су биле од утицаја на именовање за члана Савјета;

- не обавља функцију члана Савјета ,без оправданог разлога , у периоду дужем од шест мјесеци;

Члан 19

Поступак за разрешење члана Савјета покреће радно тијело Скупштине надлежно за избор и именовања на захтјев субјекта овлашћеног за предлагање кандидата или на иницијативу Савјета.

У поступку разрешења, члан Савјета има право да се на сједници Радног тијела изјасни о разлозима за разрјешење.

Скупштина општине, на предлог Одбора за избор и именовања, доноси одлуку о разрјешењу члана Савјета.

Члан 20

У случају престанка мандата, односно разрјешења члана Савјета прије истека времена на које је именован, радно тијело Скупштине надлежно за избор и именовања је дужно да, у року од 15 дана од дана престанка мандата покрене поступак предлагања новог кандидата за члана савјета

Мандат новоименованог члана Савјета траје до истека мандата Савјета.

Члан Савјета који је разријешен прије истека времена на које је именован не може бити поново именован за члана Савјета.

**VII НАЧИН РАДА САВЈЕТА И ИЗВЈЕШТАЈ О РАДУ**

Члан 21

Савјет ради на сједницама.

Јавност рада Савјета обезбјеђује се: подношењем извјештаја Скупштини, путем средстава јавног информисања, објављивањем извјештаја на веб-сајту Општине и на други погодан начин.

Начин одлучивања и друга питања од значаја за рад Савјета, ближе се уређују Пословником о раду, који доноси Савјет.

Савјет је у обавези да једном годишње Скупштини подноси Извјештај о раду и остваривању сарадње Општине и невладиних организација.

У случају да Савјет не достави Извјештај о раду и остваривању сарадње Општине и невладиних организација Скупштина ће на првој сједници разријешити Савјет и покренути процедуру избора новог.

**VIII СРЕДСТВА ЗА РАД И НАКНАДА**

Члан 22

Средства за рад Савјета обезбјеђују се у Буџету Општине .

Накнада за рад члановима Савјета утврђује се посебном одлуком Скупштине.

**IX ПРЕЛАЗНЕ И ЗАВРШНЕ ОДРЕДБЕ**

Члан 23

Стручне и административне послове за Савјет обавља орган локалне управе надлежан за сарадњу са невладиним организацијама .

Члан 24

Ова одлука ступа на снагу 8 (осмог) дана од дана објављивања у „Службеном листу Црне Горе-Општински прописи“.

**СКУПШТИНА ОПШТИНЕ БЕРАНЕ**

**Број:02-030-\_\_\_\_\_\_\_ ПРЕДСЈЕДНИК СКУПШТИНЕ**

**Беране\_\_\_\_\_\_\_\_\_\_\_\_ Горан Киковић, с.р.**

О Б Р А З Л О Ж Е Њ Е

ПРАВНИ ОСНОВ

Правни основ за доношење Одлуке о Савјету за сарадњу локалне самоуправе и невладиних организација садржан је у члану 33 Статута општине Беране („Службени лист РЦГ - Општински прописи“, бр. 21/04 и 34/06 и ,,Службени лист ЦГ”-општински прописи број 6/11), којим се прописује да Скупштина у вршењу послова из свог дјелокруга поред статута доноси: одлуке, рјешења, закључке, пословник, декларације, препоруке и друге акте.

РАЗЛОЗИ ЗА ДОНОШЕЊЕ

Разлози за доношење ове одлуке су реализација активности из Акционог плана за праћење спровођења препорука из мишљења Европске уније који је донијела Влада Црне Горе у фебруару 2011. године (поглавље – Унапрјеђење сарадње локалних самоуправа и невладиних организација), као и низа мјера и активности утврђених стратешким и другим документима за спровођење реформе локалне самоуправе и развој локалне демократије.

Модел по којем је рађена одлука усвојио је Управни одбор Заједнице општина Црне Горе, а рађена је уз подршку ОЕБС-а, од стране радне групе у чијем саставу су били представници МУП-а Црне Горе, Центра за развој невладиних организација и Заједнице општина Црне Горе. Модел је прилагодјен условима и приједлозима и потребама градјана које су током спроводјења јавне расправе дале невладине организације и појединци .

Доношењем Одлуке о Савјету за сарадњу локалне самоуправе и невладиних организација заокружује се правни и институционални оквир за унапрјеђење сарадње невладиних организација и органа локалне самоуправе и органа локалне управе.

Из горе наведених разлога, предлажемо да Скупштина општине Беране усвоји овај предлог Одлуке о Савјету за сарадњу локалне самоуправе и невладиних организација.

ОБРАЂИВАЧ

СЕКРЕТАРИЈАТ ЗА СПОРТ, КУЛТУРУ, МЛАДЕ

И САРАДЊУ СА НВО

СЕКРЕТАР,

Зоран Јојић,с.р.

**ИЗВЈЕШТАЈ СА ЈАВНЕ РАСПРАВЕ**

**О НАЦРТУ ОДЛУКЕ О ОСНИВАЊУ САВЈЕТА ЗА САРАДЊУ ЛОКАЛНЕ САМОУПРАВЕ И НЕВЛАДИНИХ ОРГАНИЗАЦИЈА**

На основу члана 109 Закона о локалној самоуправи (“ Сл.лист РЦГ”,бр.42/03; 28/04, 75/05, 13/06 и “ Сл.лист ЦГ. Бр. 88/09,03/10 и 38/12“) и члана 60 и 108 Статута општине Беране (“Сл.лист РЦГ –Општински прописи бр 21/04 И 34/06 и “Сл.лист ЦГ –Општински прописи бр. 6/11” Предсједник општине донио је Закључак бр 01-031-651 од 10.03.2016.године којим је утврдио Нацрт одлуке о оснивању савјета за сарадњу локалне самоуправе са НВОи ставио га на јавну расправу. Секретаријат за спорт,културу,младе и сарадњу са НВО, упутио је Јавни позив за разматрање нацрта Одлуке о оснивању савјета за сарадњу локалне самоуправе и невладиних организација бр:20-680-221 од 14.03.2016.године, јавним предузећима,привредницима, Синдикату,невладиним организацијама, мјесним заједницама, грађанима, политичким партијама и другим заинтересованим субјектима да се укључе у јавну расправу .

Јавну расправу спровео је Секретаријат за спорт,културу,младе и сарадњу са НВО у року од 15 дана од дана доношења Закључка.

**ПЛАН ЈАВНЕ РАСПРАВЕ**

Јавна расправа је одржана од 15.03.2016.године до 30.03.2016.године по утврђеном Плану Јавне расправе у малој Сали Општине Беране у времену од 13 до 15 часова.

15. и 16.03.2016.год. - Јавна предузећа,привредници и предузетници;

17. и 18.03.2016.год. - Синдикат

22. и 23.03.2016.год. - Невладине организације ;

24. и 25.03.2016.год. - Мјесне заједнице и грађани;  
29. и 30.03.2016.год. - Политичке партије и други заинтересовани субјекти .

**НАЦРТ ОДЛУКЕ О ОСНИВАЊУ САВЈЕТА ЗА САРАДЊУ ЛОКАЛНЕ САМОУПРАВЕ И НЕВЛАДИНИХ ОРГАНИЗАЦИЈА ЈЕ :**

- Објављен на интернет сајту Општине Беране – [www.беране.цо.ме](http://www.berane.co.me)

- достављени локалном јавном радиодифузном сервису Радио Беране и

- Достављени регистрованим НВО са сједиштем у Беранама, по захтјеву .

**Јавна расправа :**

* Јавна расправа за представнике јавних предузећа, привреднике и предузетнике из општине Беране одржана је по утврђеном Плану јавне расправе 15 и 16 . 03. 2016.године у временском период од 13 до 15 часова .

Присуство расправи : није било заинтересованих представника.

Расправи су, испред Обрађивача , присуствовали : Зоран Јојић, секретар Секретаријата, Ремзија Рамусовић, самостални савјетник I за сарадњу са НВО и Владимир Асановић савјетник у Секретаријату за спорт, културу,образовање и сарадњу са НВО .

Примједбе, сугестије и предлози могли су се достављати писмено, доставом на Писарници општине -Грађанском бироу или на е-маил адресу Општине.

* Јавна расправа за представнике синдиката из општине Беране одржана је 17 и 18 . 03. 2016.године у временском период од 13 до 15 часова .

Присуство расправи : није било заинтересованих представника Синдиката.

Расправи су , испред Обрађивача , присуствовали : Зоран Јојић, секретар Секретаријата, Ремзија Рамусовић, самостални савјетник I за сарадњу са НВО и Анђела Бојовић, самостални савјетник III за правна питања .

* Јавна расправа за представнике невладиних организација одржана је 22. и 23. 03. 2016.године у временском период од 13 до 15 часова .

Присуство расправи : НВО Визија , Образовни центар Е&Т, НВО “СПОНА” , НВО Толеранција.

Расправи су, испред Обрађвача, присуствовали: Зоран Јојић, секретар Секретаријата, Анђела Бојовић самостални савјетник III за правне послове , Ремзија Рамусовић, самостални савјетник I за сарадњу са НВО .

* Јавна расправа за представнике мјесних заједница и грађана одржана је 24 и 25 . 03. 2016.године у временском период од 13 до 15 часова .

Присуство расправи: није било заинтересованих представника мјесних заједница и грађана .

Расправи су , испред Обрађивача присуствовали: Зоран Јојић, секретар Секретаријата, Анђела Бојовић самостални савјетник III за правне послове , Ремзија Рамусовић, самостални савјетник I за сарадњу са НВО .

* Јавна расправа за представнике политичких партија и других заинтересованих субјеката у општини Беране одржана је 29 и 30. 03. 2016.године у временском период од 13 до 15 часова .

Присуство расправи : није било заинтересованих представника политичких партија и других заинтересованих субјеката .

Расправи су, испред Обрађивача, присуствовали: Зоран Јојић, секретар Секретаријата, Анђела Бојовић самостални савјетник III за правне послове , Ремзија Рамусовић, самостални савјетник I за сарадњу са НВО .

**ПРИМЈЕДБЕ И СУГЕСТИЈЕ**

**ПРИМЈЕДБА I :**

*НВО “СПОНА*”

Односи се на члан 9 став 1 алинеја 4 која гласи :

Текст у нацрту : - **има** више од половине чланова органа управљања који **нијесу** чланови политичких партија,јавни функционери у смислу Етичког кодекса за изабране представнике и функционере у локалној самоуправи Општине,државни службеници,односно намјештеници и запослени у јавним службама чији је оснивач Општина ;

ПРЕДЛОГ И СУГЕСТИЈА : умјесто **има** замијенити са **нема** , умјесто **нијесу** замијенити са **су**

Текст предлога “ **нема** више од половине чланова органа управљања који **су** чланови политичких партија, јавни функционери у смислу Етичког кодекса за изабране представнике и функционере у локалној самоуправи Општине, државни службеници , односно намјештеници и запослени у јавним службама чији је осницач Општина ;

ОДГОВОР :

Примједба је оцијењена као оправдана па је усвојена и у том правцу извршена измјена члана 9 став 1 алинеја 4 .

**ПРИМЈЕДБА II :**

НВО “Толеранција “

Односи се на члан 12 став 1 алинеја 7 која гласи:

Текст у нацрту: Невладина организација, уз предлог кандидата за члана савјета, доставља :

- доказ да има искуство у пословима функционисања локалне самоуправе;

ПРЕДЛОГ И СУГЕСТИЈА :

Текст предлога : - доказ да има искуство у раду невладиног сектора

Одговор: Примједба је оцијењена као оправдана па је усвојена и у том правцу извршена измјена члана 12 став 1 алинеја 7.

**ПРИМЈЕДБА III**

*НВО “ВИЗИЈА”*

Примједба се односи на члан 14.

Текст у нацрту : У вези са достављеним предлозима, радно тијело, прије утврдјивања листе кандидата испред невладиних организација, у обавези је да обави консултације са предлагачима и изврши избор два члана .

ПРЕДЛОГ И СУГЕСТИЈА :

Текст предлога: Радно тијело, у обавези је да , у вези са достављеним предлозима, прије утврдјивања јединствене листе кандидата , обави консултације са предлагачима и утврди предлог листе кандидата за чланове савјета.

ОДГОВОР: Примједба је оцијењена као оправдана па је усвојена и у том правцу извршена измјена члана 14 нацрта.

**ПРИМЈЕДБА IV**

Примједба се односи на члан 15 став 4:

Текст у нацрту : Скупштина доноси одлуку о избору чланова Савјета на првој наредној сједници .

ПРЕДЛОГ И СУГЕСТИЈА:

Текст предлога : Скупштина доноси одлуку о избору чланова Савјета на првој наредној сједници од дана утврђивања јединствене листе.

ОДГОВОР:

Примједба је оцијењена као оправдана па је усвојена и у том правцу извршена измјена члана 15 у ставу 4 .

**ПРИМЈЕДБА V :**

Примједба се односи на члан 16 и гласи :

Текст у нацрту: Радно тијело Скупштине надлежно за избор и именовања, дужно је, да у року од осам дана од истека рока за достављање предлога, истакне на огласној табли и на веб-сајту Општине објави листу кандидата који су предложени за чланове Савјета, са називима невладиних организација које су их предложиле.

Радно тијело Скупштине надлежно за избор и именовања дужно је да, у року од 15 дана од дана објављивања листе, утврди јединствену листу кандидата за именовање чланова Савјета.

ПРЕДЛОГ И СУГЕСТИЈА:

Текст предлога : Радно тијело Скупштине надлежно за избор и именовања дужно је да, у року од 8(осам) дана од истека рока за достављање предлога, истакне на огласној табли и на wеб-сајту Општине објави листу кандидата који су предложени за чланове Савјета, са називима невладиних организација које су их предложиле, а у року од 15 дана од дана објављивања листе утврди јединствену листу кандидата за именовање чланова Савјета.

ОДГОВОР : Примједба је оцијењена као оправдана па је усвојена и у том правцу извршена измјена члана 16 .

**ПРИМЈЕДБА VI :**

Примједба се односи на члан 18 став 1 алинеја 1

Текст у нацрту : Скупштина ће разријешити члана Савјета у случају да:

- се утврди да је предлагач приликом **именовања** дао нетачне податке или пропустио да изнесе податке и околности који су биле од утицаја на именовање за члана Савјета;

ПРЕДЛОГ И СУГЕСТИЈА:

Текст предлога : Скупштина ће разријешити члана Савјета у случају да:

- се утврди да је предлагач приликом **предлагања** дао нетачне податке или пропустио да изнесе податке и околности који су биле од утицаја на именовање за члана Савјета;

ОДГОВОР: Примједба је оцијењена као оправдана па је усвојена и у том правцу извршена измјена члана 18 став 1 алинеја 1.

**ПРИМЈЕДБА VII :**

Примједба се односи на члан 19 став 2 :

Текст у нацрту : “У поступку разрешења, члан Савјета има право да се на сједници Скупштине изјасни о разлозима за разрешење “.

ПРЕДЛОГ И СУГЕСТИЈА:

Текст предлога: “У поступку разрешења, члан Савјета има право да се на сједници Радног тијела изјасни о разлозима за разрешење” .

ОДГОВОР: Примједба је оцијењена као оправдана па је усвојена и у том правцу извршена измјена члана 19 став 2 .

**ПРИМЈЕДБА VIII :**

Примједба се односи на члан 20 став 1

Текст у нацрту: У случају престанка мандата, односно разрешења члана Савјета прије истека времена на које је именован, радно тијело Скупштине надлежно за избор и именовања је дужно да, у року од 15 дана **од дана престанка мандата, објави јавни позив за предлагање новог кандидата за члана Савјета у складу са овом одлуком**

( брише се … “од дана престанка мандата, објави јавни позив за предлагање новог кандидата за члана Савјета у складу са овом одлуком”) и додаје се (“покрене поступак предлагања новог кандидата за члана савјета”).

ПРЕДЛОГ И СУГЕСТИЈА:

Текст предлога измјене: У случају престанка мандата, односно разрешења члана Савјета прије истека времена на које је именован, радно тијело Скупштине надлежно за избор и именовања је дужно да, у року од 15 дана **покрене поступак предлагања новог кандидата за члана савјета** .

ОДГОВОР: Примједба је оцијењена као оправдана па је усвојена и у том правцу извршена измјена члана 20 став 1 .

***Сви предлози за измјену и допуну нацрта акта дати су у усменој форми током јавне расправе и унијети су у записник са јавне расправе .***

У Беранама, 10.04.2016. године

Извјештај обрадили :

Зоран Јојић , секретар Секретаријата за спорт,културу,образовање и сарадњу

са НВО,с.р.

Ремзија Рамусовић, самостални савјетникИ за сарадњу са НВО,с.р.

Анђела Бојовић, савјетник за правна питања,с.р.